Chikagodagi o'zbeklar: Navro'zi olam muborak!
Chikago atrofida taxminan 300 ga yaqin o’zbek yashaydi. Vatandoshlar Navro’z kabi ayyomlarda diydor ko’rishib, bir-biri bilan tanishadi.
2009-yilda vujudga kelgan. Tashkilot taxminicha, bu shahar va uning atrofida 300 ga yaqin o’zbek yashaydi. Vatandoshlar Navro’z kabi ayyomlarda diydor ko’rishib, bir-birini yaqindan taniydi, deydi Olimjon Sharipov, uyushmada jonbozlik ko’rsatib kelayotgan muhojirlardan biri. “Amerikaliklarga madaniyatimizni ko’rsatish, xususan yosh bolalar uchun juda foydali. Bir-biri bilan uchrashib, tilimizni eshitib, urf-odatlarimizni o’rganishida Navro’zning roli katta. O’zbekiston bilan qiziqayotgan amerikaliklar o’zlari telefon qilishib, borsak maylimi deb kelishadi”,- deydi suhbatdosh. Bu yilgi saylga qariyb 150 odam to’plandi. O’zbekistonning Vashingtondagi elchixonasi va Nyu-Yorkdagi konsulligidan diplomatlar tashrif buyurdi. “Milliy kiyimlarimiz, hunarmandchilik namunalarini namoyishga qo’ydik",- deydi Olimjon Sharipov. "Navro’z taomlari tanlovini o’tkazdik. Undan keyin “Tilimizni bilamizmi?” mavzusida o’yin o’tkazdik”. Tashkilot Chikago tomonlarga borgan yangi muhojirlarga yordam ko’rsatadi. “Biz ularni aeroportda kutib olamiz. Keyin bir joyda joylashtiramiz. Yo’l-yo’riq ko’rsatamiz. Ish topishi uchun yordam beramiz. Haydovchilik guvohnomasi olish juda muhim, bu borada ham ko’maklashamiz”,- deydi Olimjon Sharipov. O’zbek-Amerika Uyushmasi - xayriya tashkiloti. Moliya a’zolar to’laydigan badaldan keladi. Butun faoliyat shu mablag’ hisobidan. Amerika sehrli diyor, orzular ushaladigan o’lka deb bu mamlakatga kelish dardida yurganlar juda ko'p. Muhojirlar orasida keng tarqalgan naql shuki, mehnat qilsang, yo'lingni topib ketasan. Hamma narsa o'zingga bog'liq. Qo'shma Shtatlar jannat deb o'ylasangiz adashasiz. Olimjon Sharipov deydiki: “Yoshlar uchun Amerika judayam yaxshi, menimcha. Tez ko’nikib ketishadi, o’rganishadi... Yevropa davlatlarida muhojirlar uchun sharoit uncha yaxshi emas deb eshitganman. Nazarimda, Amerikada osonroq. Demokratiya bu yerda kengroq. Biz irqchilikni ko’z his qilmaymiz. Eng muhimi sog’liq. Sog’liq bo’lsa, bu yerda hayot yaxshi, normal yashasa bo’ladi, imkonini topsa bo’ladi”. Chikagodagi O’zbek-Amerika Uyushmasi faoliyati bilan mana bu link orqali bafurja tanishish mumkin: Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.